OpenLLM-France/wikimedia huggingface dataset:
# Joachin Yaw Acheampong

Joachin Yaw Acheampong (Accra, 2 de novembre de 1973) és un futbolista ghanés, que juga de defensa i migcampista.

## Trajectòria

Yaw va començar a destacar en un equip de la seua ciutat natal, el Goldfields Obuasi. El 1992 va ser seleccionat pel combinat olímpic del seu país per a la cita de Barcelona 1992. Ghana va guanyar la medalla de bronze i Yaw va cridar l'atenció d'alguns equips europeus, però va continuar al Goldfields fins al 1994, quan va fitxar per l'IFK Norrköping suec. No va tenir massa oportunitats, però la Reial Societat va apostar per ell i el va incorporar per la temporada 95/96. Eixa campanya el ghanés jugaria 13 partits. A l'any següent, va disputar set més i va marxar a l'Hèrcules CF al mercat d'hivern, on va jugar 14 partits. Després de la seua etapa a la lliga espanyola, va recalar al Samsunspor de la Segona turca. El 2002, i després d'una breu estada al King Faisal Babies Kumasi del seu país, va recalar en un altre modest de la lliga turca, el Yimpas Yozgatspor.
Amb la selecció ghanesa de futbol va jugar la Copa d'Àfrica de 1994 i 1996.

## Referències

* ↑ Joachin Yaw Acheampong a National-Football-Teams.com (anglès)
* ↑ Joachin Yaw Acheampong a BDFutbol
# Memoirs of the Wernerian Natural History Society

Memoirs of the Wernerian Natural History Society, (abreujat Mem. Mem. Wern. Nat. Hist. Soc.), va ser una revista il·lustrada amb descripcions botàniques que va ser editada a Edimburg per la Wernerian Natural History Society. Es van publicar 8 números en els anys 1811-1839.

## Referències

* ↑ a Tropicos

## Enllaços externs

* a IPNI
# Tejero

Tejero és el nom dels següents personatges:
* Antonio Tejero Molina (Alhaurín el Grande, Màlaga, 1932), tinent coronel de la Guàrdia Civil implicat en el cop d'estat del 23-F
* Sergio Tejero García (Lebrija, 1979), futbolista andalús que ocupa la posició de defensa
* Fernando Tejero (1967), actor espanyol
# Ploiești

Ploiești és la tercera ciutat més grossa de la regió de Muntènia a Romania. És la capital de la Província de Prahova.
Segons el cens de població de 2011 tenia 209.945 habitants. Ploiești té un cert encant pels parcs i esglésies que té, però és un nucli totalment industrial. És a la vegada el segon focus industrial de Romania i un dels més importants d'Europa.
És coneguda també per ser la capital de la beguda nacional romanesa Țuica, un licor de cirera que pot arribar a tenir una graduació de 70% d'alcohol. També se'n fa de préssec i de pruna. Hi dominen la indústria petroliera, la de materials per a la construcció i l'automobilística.
El primer document que fa referència de Ploiești data de 1413, «Capitanie a Ploiestiul». El 1593 el voivoda (príncep) Miquel el Valent (1558-1601) li va acordar els drets de ciutat.
Durant la segona guerra mundial, el 1943 la ciutat va ser bombardejada pels americans en l'operació Tidal Wave, ja que hi havia les fonts de petroli més importants per abastir el Tercer Reich nazi alemany, al qual Romania s'havia aliat. El 34% dels jueus de la ciutat, que representaven el 5% de la població. Pertanyien majoritàriament a la classe mitjana: comerçants, metges, independents, banquers o treballadors a la indústria. Formaven un segment important de la població. A més d'altres represàlies per part del govern feixista de l'estat, l'amenaça de sabotatge va ser la raó «oficial» per deportar molts jueus, 1.172 van ser internats al camp de Teiș (Dâmbovița), molts d'ells van acabar al camp de Găești. El 1941, la propietat jueva va ser nacionalitzada. Al moment de l'operació Tidal Wave quedaven encara 1.200 jueus a la ciutat, i a la fi de la guerra només en quedaven 760.

## Referències

* ↑ «Ploiești». Gran Enciclopèdia Catalana. Barcelona: Grup Enciclopèdia Catalana.
* ↑ «Populatia» (en romanès). Ajuntament de Ploiesti, 2011. [Consulta: 8 maig 2022].
* ↑ Gümmer, Frederic. Die Rolle der Untertageverlagerung in der deutschen Rüstungsproduktion 1943-1945. München: Grin, 2008, p. 47. ISBN 978-3-638-92393-4.
* ↑ Pitilina, Irina. «Orasul Ploiesti» (pdf) (en romanès). [Consulta: 8 maig 2022].
* ↑ Giurescu, Dinu C. România în al doilea război mondial : 1939-1945 (en romanès). Bucarest: All Educational, 1999, p. 310. ISBN 973-684-036-0.
* ↑ Geală, Laura Christina. «Istoricul communicății evreilor din Ploiești» (en romanès) p. 282, 2008. [Consulta: 8 maig 2022].
# Le Grand Méliès

Le Grand Méliès és un curtmetratge documental francès de 1952 dirigit per Georges Franju sobre la vida del pioner del cinema Georges Méliès.

## Repartiment

* Jehanne d'Alcy - Ella mateixa
* François Lallement - Narrador (veu)
* André Méliès - Georges Méliès
* Marie-Georges Méliès - Ella mateixa / narradora

## Referències

* ↑ Judd Blaise. «New York Times: Le Grand Méliès». The New York Times. Baseline & All Movie Guide, 2011. Arxivat de l'original el 20 maig 2011.

## Enllaços externs

* Le Grand Méliès a YouTube
# Rabosa groga

La rabosa groga (Tripterygion delaisi) és un peix teleosti de la família dels tripterígids i de l'ordre dels perciformes.
Pot arribar als 8,9 cm de llargària total.
Es troba a les costes de l'Atlàntic oriental (des de les costes del Canal de la Mànega fins a les del Senegal, incloent-hi Madeira i les Canàries) i a la Mediterrània.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)
# Sudić

Sudić és una antiga família respectada de Bòsnia, que han estat esmentats en el segle xiv com cavallers de la República de Poljica. Mehmet el-Sheikh el-Ebussuud el-İmadi era un parent de la família Sudić.

## Referències

* ↑ Radovi Zavoda za povijesne znanosti HAZU u Zadru (en bosnià). vol.34. Zavod, 1992, p. 104.
# Sor intrépida

Sor intrépida és una pel·lícula dramàtica espanyola de 1952 dirigida per Rafael Gil Álvarez i protagonitzada per Dominique Blanchar, Francisco Rabal i María Dulce.

## Sinopsi

Història d'una cantant famosa que un bon dia decideix capgirar la seva vida i ingressa a un convent amb greus problemes econòmics per ajudar els altres, tot i el desconcert dels seus pares, amics i parents.

## Repartiment

* Dominique Blanchar - Sor María de la Asunción
* Francisco Rabal - Tomás
* María Dulce - Sor Inés
* Julia Caba Alba - Tía Emilia
* Margarita Robles - Sor Lucía
* José Isbert - Don Cosme
* Eugenio Domingo - Juan
* Carmen Rodríguez - Superiora
* Antonio Riquelme - Horacio
* Fernando Sancho - Mr. Evans
* Félix Fernández - Pare José
* Rosario García Ortega - Actriu
* Rafael Bardem - Director del banc
* Camino Garrigó - Germana portera
* Ramón Elías - Rigoberto
* María Isbert - Secretària de banc
* María Francés - Mare Teresa
* José Prada - Doctor
* Manuel Kayser - Cancerós
* Nani Fernández - Miriam
* José Nieto - Manuel
* María Cuevas - Madre Ángeles
* Ramón D. Faraldo - Indio herido
* Concha López Silva - Germana cuinera
* Matilde Muñoz Sampedro - Superiora del Vicariat
* Elisa Méndez - Mare de Sor María

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1952 | Millors decorats | Enrique Alarcón | Guanyador |

## Referències

* ↑ Bentley p.121
* ↑ Falquina, Ángel. Círculo de Escritores Cinematográficos. 1945-1975. Madrid: Imprenta del MIT, 1975, p. 91. ISBN 84-500-6968-8.
* ↑ «Premios del CEC a la producción española de 1952». Círculo de Escritores Cinematográficos. Arxivat de l'original el 2020-08-01. [Consulta: 27 agost 2016].

## Bibliografia

* Bentley, Bernard. A Companion to Spanish Cinema. Boydell & Brewer 2008.
# Plogonnec

Plogonnec (en bretó Plogoneg) és un municipi francès, situat a la regió de Bretanya, al departament de Finisterre. L'any 2006 tenia 3.034 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 757 | 692 | 727 | 751 | 751 | 721 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Jean-Yves Henry | |
| 2008- | Christian Kéribin | |
# Street Fighter

«Street Fighter» té aquests significats:
* Street Fighter (saga de videojocs), saga de videojocs de baralla creada per la companyia japonesa de programari Capcom
* Street Fighter (videojoc del 1987), primer de la saga, també conegut com a Fighting Street
* Street Fighter II, segona part del videojoc de lluita de 1987 Street Fighter de Capcom
* Street Fighter IV videojoc de lluita produït per Capcom
* Super Street Fighter IV, versió actualitzada de Street Fighter IV
# Punxuat

Punxuat és una possessió del terme municipal d'Algaida a Mallorca. Antigament confrontava a tramuntana amb la Serra de Galdent; al sud, amb terres de la possessió de Galdent del terme de Llucmajor; a llevant, amb altres establits i, a ponent, amb Son Canals. L'origen etimològic del topònim és desconegut i figura en el Llibre del Repartiment de Mallorca amb 12 jovades d'extensió, com a donació que el rei fa als seus cavallers. Durant els segles xvi i xvii la possessió era propietat de la família dels Santacília i era una de les més importants de terme d'Algaida. Des del segle xvii s'han anat fent establiments. L'existència de vinya és coneguda de temps enrere, sobretot en el cadastre de 1625. Abans de l'aparició de la plaga de la fil·loxera, l'any 1891, hi havia a Punxuat nou quarterades de vinya.

## Construccions

Hi ha diverses suposicions que situen a Punxuat l'existència d'un convent de frares mendicants dels cavallers de l'orde de Sant Jordi d'Alfama, establerts a Mallorca poc abans de l'any 1300. Fins a l'any 1927 es conservaren restes d'un edifici de grans proporcions, adossat a la capella que, suposadament, devien formar part del convent. El conjunt estava protegit per una torre de defensa, edificada entre els segles xiii i xiv. El portal inferior que dona entrada a la torre és d'estil gòtic i s'accedeix al terrat superior per una singular escala de caragol. L'actual capella de Punxuat sembla que fou utilitzada, en desaparèixer el culte, com a celler i, recentment, per emmagatzemar palla. En la dècada del 1980 fou restaurat. Destaca, també, un aljub de grans dimensions totalment excavat dins la roca viva, té una cabuda de 400 tones d'aigua i està cobert de volta.

## Restes arqueològiques

Aquesta antiga possessió degué ser un dels primers indrets d'Algaida que fou habitat, ja que hi ha indicis que així ho fan suposar. Just darrere les cases hi ha una cova prehistòrica i al costat de les de Can Gallot, veïnades de Punxuat, hi ha diverses sepultures excavades dins la roca, que daten probablement del període neolític (1 500 a 1 200 anys aC).
Destaca també l'albelló que travessa tota la vall de Punxuat en direcció a sa Cabana; no és altra cosa que una síquia que es va fer, originàriament, en temps dels àrabs, a la part més baixa dels camps de conradís, revestida de pedres grosses i reblida de terra, que serveix per recollir l'aigua de pluja i evitar els embassaments.

## Referències

* ↑ «Punxuat». Web de l'Agrupació Fotogràfica d'Algaida. [Consulta: 1r juliol 2011].
# Sudince

Sudince és un poble i municipi d'Eslovàquia. Es troba a la regió de Banská Bystrica. El 2017 tenia 85 habitants.

## Història

La primera menció escrita de la vila es remunta al 1245.
# Soraga di Fassa

Soraga di Fassa (ladí Sorèga) és un municipi italià, dins de la província autònoma de província de Trento. És un dels municipis del vall de Fassa (Ladínia). L'any 2007 tenia 680 habitants. Limita amb els municipis de Pozza di Fassa, Rocca Pietore, Vigo di Fassa, Falcade i Moena.

## Administració

Llista d'alcaldes :
| Període | Identitat | Partit |
| 2004- | Roberto Pellegrini | Llista cívica |
# Tania Bruguera

Tania Bruguera (l'Havana, 1968) és una artista cubana. El 1997 es va traslladar a Chicago i, des d'aleshores, va dividir la seva residència entre Chicago i la seva ciutat natal. Va fer estudis a l'Escola Elemental d'Arts Plàstiques 20 d'Octubre, a l'Institut Superior d'Art de l'Havana i a l'Institut d'Art de Chicago, on també va donar classes, entre 2003 i 2010.
Ha participat en esdeveniments artístics internacionals com documenta de Kassel i les biennals de Venècia, Sant Pablo, Xangai i l'Havana, entre d'altres, així com en museus, galeries i centres d'art com Tate Modern, Museu d'Art Contemporani de Chicago, Museu de Santa Mónica, Centre d'Art Contemporani Wifredo Lam de l'Havana i New Museum de Nova York, entre d'altres. La seva obra se centra en la seva interpretació de temes polítics i socials. Per definir les seves pràctiques artístiques ha desenvolupat conceptes com l'«art de conducta» amb focus en els límits del llenguatge i del cos, confrontats a la reacció i comportament dels espectadors, així mateix proposa un «art útil» que transformi aspectes de la societat a través de la implementació de l'art amb representacions metafòriques en les quals fa participar en l'audiència. El 2002 va crear la Càtedra Art de Conducta a l'Havana i el 2011 va crear l'Associació d'Art Útil com a plataformes de trobada i implementació dels seus projectes.
Les seves provocatives presentacions li han valgut dures crítiques, fins i tot ha estat acusada de promoure «resistència i desordre públic». Al desembre de 2014 va ser detinguda a Cuba per evitar que dugués a terme les seves performances, però les seves accions artístiques també li han valgut importants reconeixements internacionals, com la Beca Guggenheim, el Meadows Prize (Dallas, EUA) i el Premi Príncep Claus, entre d'altres.

## Referències

* ↑ Tania Bruguera. «Tania Bruguera». Arxivat de l'original el 2016-07-01. [Consulta: 14 novembre 2014].
* ↑ The New York Times. «An Artist’s Performance: A Year as a Poor Immigrant», 18-05-2011. [Consulta: 14 novembre 2014].
* ↑ Diario de Cuba. «Tania Bruguera recoge tarjetas postales para el Papa Francisco», 28-10-2014. [Consulta: 14 novembre 2014].
* ↑ Hemispheric Institute. «Tania Bruguera», 2009. Arxivat de l'original el 2016-10-05. [Consulta: 14 novembre 2014].
* ↑ Entrevista a Tania Brugera: "Cuba favorece hoy un arte fácil y superficial", en revista El Cultural, 06/02/2015
* ↑ BBC. «Tania Bruguera, la artista que desafía al gobierno de Cuba», 02-01-2015. [Consulta: 2 gener 2015].
* ↑ Liberada por segunda vez, Tania Bruguera no podrá salir de Cuba, en diario 14Ymedio.com, 31/12/2014
* ↑ Cuba Song, por Ignacio Echevarría, en revista El Cultural, 20/02/2015

## Enllaços externs

* Tania Bruguera en la Tate Gallery
# Pravenec

Pravenec és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1267.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Le Mesnil-Conteville

Le Mesnil-Conteville és un municipi francès, situat al departament de l'Oise i a la regió dels Alts de França. L'any 2007 tenia 106 habitants.

## Demografia
### Població

El 2007 la població de fet de Le Mesnil-Conteville era de 106 persones. Hi havia 40 famílies de les quals 12 eren unipersonals (12 dones vivint soles i 12 dones vivint soles), 8 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 38 eren l'habitatge principal de la família i 12 eren segones residències. 45 eren cases i 2 eren apartaments. Dels 38 habitatges principals, 32 estaven ocupats pels seus propietaris, 1 estava llogat i ocupat pels llogaters i 5 estaven cedits a títol gratuït; 1 tenia dues cambres, 7 en tenien tres, 12 en tenien quatre i 18 en tenien cinc o més. 33 habitatges disposaven pel capbaix d'una plaça de pàrquing. A 16 habitatges hi havia un automòbil i a 15 n'hi havia dos o més.

## Economia

El 2007 la població en edat de treballar era de 68 persones, 46 eren actives i 22 eren inactives. De les 46 persones actives 43 estaven ocupades (21 homes i 22 dones) i 3 estaven aturades (2 homes i 1 dona). De les 22 persones inactives 7 estaven jubilades, 7 estaven estudiant i 8 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de comerç i reparació d'automòbils.
L'únic servei als particulars que hi havia el 2009 era una lampisteria.
L'any 2000 a Le Mesnil-Conteville hi havia 5 explotacions agrícoles que ocupaven un total de 705 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Le Mesnil-Conteville a l'INSEE.
* Évolution et structure de la population Fitxa amb el detall de dades de Le Mesnil-Conteville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ramosita

La ramosita és un mineral de la classe dels sulfurs que pertany al grup de la franckeïta.

## Característiques

La ramosita és un sulfur de fórmula química Pb$_{25.7}$Sn$_{8.3}$Mn$_{3.4}$Sb$_{6.4}$S$_{56.2}$. Va ser aprovada com a espècie vàlida per l'Associació Mineralògica Internacional l'any 2020, i encara resta pendent de publicació. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural de Viena (Àustria), amb el número de catàleg: o1798, i al museu geològic i mineralògic de la Universitat Harvard, a Massachusetts (Estats Units), amb els números de mostra: 2019.18.1 i 2019.18.2.

## Formació i jaciments

Va ser descoberta a la mina Uchucchacua, situada a la província d'Oyon (Lima, Perú). Aquesta mina peruana és l'únic indret de tot el planeta on ha estat descrita aquesta espècie mineral.

## Referències

* ↑ «Ramosite» (en anglès). Mindat. [Consulta: 18 març 2022].
# Stacyville

* Per a altres significats, vegeu «Stacyville (Maine)».
Stacyville és una població dels Estats Units d'Amèrica a l'estat d'Iowa.

## Demografia

Segons el cens dels Estats Units del 2000 Stacyville tenia 469 habitants., 211 habitatges, i 121 famílies. La densitat de població era de 411,5 habitants/km².
Dels 211 habitatges en un 19,4% hi vivien nens de menys de 18 anys, en un 50,2% hi vivien parelles casades, en un 3,3% dones solteres, i en un 42,2% no eren unitats familiars. En el 38,9% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,03 i el nombre mitjà de persones que vivien en cada família era de 2,66.
Per edats la població es repartia de la següent manera: un 19,4% tenia menys de 18 anys, un 3% entre 18 i 24, un 19,8% entre 25 i 44, un 20,5% de 45 a 60 i un 37,3% 65 anys o més.
L'edat mediana era de 54 anys. Per cada 100 dones de 18 o més anys hi havia 89 homes.
La renda mediana per habitatge era de 31.544 $ i la renda mediana per família de 36.944 $. Els homes tenien una renda mediana de 26.528 $ mentre que les dones 26.667 $. La renda per capita de la població era de 16.831 $. Entorn del 2,6% de les famílies i el 6,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stacyville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Stacyville». American Fact Finder. Oficina del Cens dels Estats Units, 12-01-2010.
# Sapígids

Els sapígids (Sapygidae) són una petita família d'himenòpters apòcrits de la superfamília dels vespoïdeus (Vespoidea), amb 66 espècies. S'han trobat fòssils de Sapygidae en ambre del Bàltic de l'Eocè superior. En idioma alemany s'anomenen Keulhornwespen (vespes amb banyes de bastó), nom que fa referència al distintiu gruix de les seves antenes.
Generalment són de color negre com algunes de les vespes de la família Tiphiidae, amb marques blanques o grogues. La femella ovoposita als nius d'abelles solitàries i les larves s'alimenten de les larves hoste i dels aliments que els proporcionen les abelles.

## Referències

* ↑ Aguiar, A.P.; Deans, A.R.; Engel, M.S.; Forshage, M.; Huber, J.T.; Jennings, J.T.; Johnson, N.F.; Lelej, A.S.; Longino, J.T. «Order Hymenoptera Linnaeus, 1758. In: Zhang, Z.-Q. (Ed.) Animal Biodiversity: An Outline of Higher-level Classification and Survey of Taxonomic Richness (Addenda 2013)». Zootaxa, 3703, 2013, pàg. 1–82.
* 1 2 Brischke, D. (1886). Die Hymenopteren des Bernsteins. Schr. Naturforsch. Ges. Danzig, 6: 278-279.
* ↑ Peterson, S.S., C.R. Baird, R. M. Bitner Parma and C. Idaho (1992). Current Status of the Alfalfa Leafcutting Bee, Megachile rotundata, as a Pollinator of Alfalfa Seed. Bee Science 2:135-142. http://www.pollination.com/publications/IPSpub02.cfm Arxivat 2012-04-14 a Wayback Machine.
# The Breeders

The Breeders és una banda de rock nord-americana de Boston, fundada el 1988 per Kim Deal, llavors baixista dels Pixies, i Tanya Donelly, guitarrista de Throwing Muses, dos dels grups més influents en l'escena independent de Boston a finals de 1980. Amb la decadència d'aquests dos grups The Breeders es va tornar més important per a totes dues artistes. El nom del grup fa referència a una paraula usada pels homosexuals nord-americans per referir-se als heterosexuals.

## Història

El seu primer àlbum va ser Pod el 1990, gravat per Steve Albini. La influència de Kim Deal és obvia, però es pot sentir el toc personal de la baixista Josephine Wiggs i de Britt Walford, el bateria del grup Slint (també conegut com a Shannon Doughton).
A l'EP Safari Kim Deal ja no formava part dels Pixies i havia contractat a la seva germana bessona Kelley per tocar la guitarra amb The Breeders. Donelly va deixar la banda per Belly i el bateria Jim MacPherson va arribar al grup per a la gravació de Last Splash. Cannonball, una de les cançons d'aquest disc, va ser un gran èxit.
El 1995 Kelley Deal es va veure involucrada en un cas de drogues; la seva germana Kim va formar en paral·lel el grup The Amps amb MacPherson i dues persones més. Després de la seva rehabilitació, Kelley va fundar The Kelley Deal 6000 i també forma Last Hard Men amb Sebastian Bach, el cantant de Skid Row, Jimmy Chamberlin, ex bateria de The Smashing Pumpkins i Jimmy Flemion dels Frogs.
Els rumors de refundació amb els membres originals van continuar circulant durant la dècada de 1990, tot i que es basaven únicament en la recuperació de Collage, gravat per la banda sonora de The Mod Squad. Les germanes Deal van reclutar a diversos músics per a una sèrie de concerts en 2001, i va tornar als estudis amb el guitarrista Richard Presley, el baixista Mando López i el bateria José Medeles per enregistrar el tercer àlbum d'estudi de The Breaders, Title TK, amb Steve Albini.
El 2004 Warner Music Group va anunciar la seva intenció de desprendre’s de The Breeders, a conseqüència de les fluixes vendes de l'àlbum TitleTK.
Un nou àlbum produït per Steve Albini, titulat Mountain Battles, amb tretze noves cançons, va ser llançat el 6 d'abril de 2008. Les dues germanes Deal varen tornar a estar acompanyades de Mando López al baix i José Medeles a la bateria.

## Components del grup original

* Kim Deal - guitarra, veu
* Josephine Wiggs - baix, veu
* Tanya Donelly - Guitarra
* Kelley Deal - guitarra, veu
* Jim MacPherson - Bateria

## Discografia
### Àlbums

* Pod (1990)
* Last Splash (1993)
* Title TK (2002)
* Mountain Battles (2008)

### EP

* Safari (1992)
* Head to Toe (1994)
* Fate to Fatal (2009)

## Referències

* ↑ «The Breeders a MySpace» (en anglès).